
19. Kup Kaštelanskog zaljeva


OGLAS REGATE
19. Kup Kaštelanskog zaljeva

Jedriličarski klub Split
11.09.-13.09.2026..
OPEN

1. ORGANIZATOR
1.1. Organizator regate je Jedriličarski klub ˝Split˝, Lučica 4, 21000 Split, web: https://jk-split.hr/regate/kkz; Facebook: Sailing Club Split; Instagram: instagram.com/sailingclubsplit/
1.2. Regata je u nadležnosti Hrvatskog jedriličarskog saveza.
2. PRAVILA
2.1. Regata će se voditi prema Regatnim pravilima kako je definirano u Pravilima jedriličarskih natjecanja 2025-2028 (RRS).
2.2. Jedriti će se po 'OPEN' sustavu razvrstanja prema dužini preko svega.
2.3. Pravilnik HJS-a o registraciji i verifikaciji u jedrenju;
2.4. Pravilnik HJS-a o reklamiranju;
2.5. Ovaj Oglas za regatu;	
2.6. Upute za jedrenje.
2.7. U slučaju nesuglasja između Oglasa i Upute za jedrenje, prevladavaju Upute za jedrenje.
2.8. Službene obavijesti Regatnog odbora i organizatora koje će biti oglašene na službenoj oglasnoj ploči najmanje 2 sata prije početka prvog plova tog dana. Te službene obavijesti mogu mijenjati Upute za regatu.
2.9. Sve jedrilice moraju imati porivni unutarnji ili vanbrodski motor.
2.10. Za vrijeme regate ne smiju biti postavljena sidra na vrhu pramca, a vanbrodski motori ne smiju biti postavljeni na krmi broda s 'nogom motora' u vodoravnom položaju. Jedrilice koji ne mogu ispuniti ovu stavku moraju poslati foto dokumentaciju  na službeni mail naveden u Oglasu.
3. REKLAMIRANJE:
3.1. Primjenjivat će se WS Kodeks reklamiranja. Natjecatelji i krstaši mogu isticati reklame bez ograničenja.
3.2. Sve jedrilice dužne su istaknuti reklamu sponzora regate i/ili startni broj koji osigurava Organizator
4. PRAVO SUDJELOVANJA
4.1. Imaju jedrilice jednotrupci, čija duljina preko svega (LOA) prelazi 5.49 metara.
4.2. Svi kormilari moraju biti verificirani pri Hrvatskom jedriličarskom savezu sukladno Pravilniku o verifikaciji i registraciji u jedrenju.
4.3. Sve jedrilice koje nastupaju pod HR zastavom moraju imati važeću vinjetu HJS-a za 2026. godinu ili udovoljavati iznimci koju propisuje HJS o nastupu na jednoj regati iz Kalendara HJS-a bez izdane vinjete za krstaše u tekućoj godini.
4.4. Regatni odbor može prihvatiti pravo sudjelovanja jedrilice koja ne udovoljava uvjetima propisanim točkom 4.1. ovog Oglasa regate, uz poseban zahtjev kormilara.


	5. RASPORED
	
	

	DAN
	VRIJEME
	DOGAĐAJ

	Petak, 11.09.
	18:30
	Registracija i sastanak kormilara

	
	19:30
	Predavanje

	
	20:30
	Fešta od bronzina uz DJ-a

	
	21:00
	Zabavni program uz DJ-a

	Subota, 26.10.
	8:30
	Okupljanje sudionika uz jutarnju kavu / Klupski kafić

	
	13:00
	Start prvog plova prvog dana

	
	19:30
	Za pod zub

	
	21:00
	Zabavni program uz DJ-a

	Nedjelja, 27.10.
	9:00
	Okupljanje sudionika uz jutarnju kavu / Klupski kafić

	
	9:00-10:00
	Izbor za najbolju fotografiju 1. dana

	
	Prema vremenskim uvjetima
	Start prvog plova drugog dana

	
	20:00
	Podjela nagrada





6. PRIJAVE
6.1. Prijavu je potrebno ispuniti na web stranici https://jk-split.hr/regate/kkz i to najkasnije do četvrtka 10.09.2026., do 24:00.
6.2. Pristojbu je potrebno uplatiti na račun kluba HR7924070001100379532 s naznakom "19KKZ BROJ JEDRA" i to najkasnije do četvrtka 10.09.2026., do 24:00. Gotovinske uplate u klubu nisu moguće.
Pristojba iznosi:
za krstaše do 8,0 m LOA	20 € + 20 Є po članu posade
za krstaše duljine 8,0 – 10,0 m LOA	25 € + 20 Є po članu posade
za krstaše duljine iznad 10 m LOA	35 € + 20 Є po članu posade
6.3. Registracija sudionika je definirana u rasporedu događanja. Registracija se odvija u klubu. Prijave se smatraju potpunima ako je za krstaša uredno ispunjen obrazac prijave na web stranici regate i ako je izvršena uplata startnine prema uputi iz točke 6.2. ovog Oglasa regate. Potpunom prijavom odgovorna osoba jedrilice (kormilar) suglasna je poštovati Pravila jedriličarskih natjecanja (Regatna pravila), pravila propisana ovim Oglasom regate i Uputama za jedrenje i sva druga pravila koja se primjenjuju na ovoj regati. Organizator ima pravo prihvatiti ili odbiti prijave zaprimljene nakon isteka roka predviđenog za prijave iz točke 6.1. ovog Oglasa regate. U slučaju odustajanja od nastupa, Organizator zadržava uplaćenu startninu. Ako se opravdano zahtjeva, bilo koja jedrilica može biti premjerena od strane Organizatora. Premjeravanje se vrši u Lučici JK Split na operativnom mulu.
7. PODJELA NA GRUPE
7.1. Jedrilice će biti razvrstane u grupe prema duljini jedrilice (LOA) i prema odabiru svakog kormilara prema odabiru u skupinu Racer ili u grupu Cruiser-racer. Organizator zadržava pravo promjene odabira ukoliko smatra da je isto potrebno.

7.2. Dužina preko svega (LOA) mjeri se između dva vertikalna pravca koji prolazi kroz krajnje točke trupa krstaša, koja isključuje kormilo, tangun, baštun, ogradu i ostala pomagala koja izlaze iz osnovnog trupa jedrilice.
7.3. Minimalni broj jedrilica da bi se formirala grupa je tri.
7.4. Organizator može na inicijativu natjecatelja oformiti i dodatne neformalne grupe. Za prijavu takve grupe, potrebno je kontaktirati organizatora na broj mobitela +385 99 386 8201 (Regatni ured), najkasnije do četvrtka 10.09.2024. u 20 sati.
8. UPUTE ZA JEDRENJE
8.1. Upute za jedrenje i startna lista bit će objavljeni na web stranici regate https://jk-split.hr/regate/kkz najkasnije u petak 11.09.2026. do 18 sati.
9. NAGRADE ZA JEDRENJE
9.1. Za ukupnog pobjednika racer skupine bit će dodijeljen prijelazni pehar regate.
9.2. Predviđene su nagrade za pobjednike po grupama.
9.3. Za pobjednike neformalnih grupa organizator će pripremiti prigodne nagrade
10. ODGOVORNOST
10.1. Pravo i odgovornost je svake jedrilice odlučiti se startati, nastaviti jedriti ili povući se iz regate. Svaka jedrilica i svi natjecatelji sudjeluju u regati na vlastitu odgovornost. Organizator, Regatni odbor i suci otklanjaju svaku odgovornost za moguće štete ili nezgode natjecatelja, jedrilica ili trećih osoba, bilo na moru ili kopnu prije, za vrijeme i poslije regate. Vlasnik ili njegov predstavnik moraju poduzeti mjere osiguranja i pokriti sve rizike uključivši, kako svoju posadu i opremu tako i onu prema trećim osobama.
11. PROSVJEDI
11.1. Prosvjedi koji se ulažu prije ili poslije regate (pisani prosvjed najkasnije jedan sat nakon prolaska jedrilice prosvjednika kroz cilj) predaju se u uredu R.O. uz pristojbu od 50€, koja se vraća ako je prosvjed dobiven. U slučaju prosvjeda na premjer jedrilice troškovi premjeravanja naplatit će se onoj strani koja je prosvjed izgubila.
12. DODATNE INFORMACIJE
12.1. Organizator može osigurati privremeni privez za jedrilice koje nastupaju na regati, a nemaju vez na području Splita. Upit za rezervaciju veza potrebno je uputiti Organizatoru na e-mail adresu raceoffice@jk-split.hr i to najkasnije do petka 05.09.2026. godine. Broj vezova je ograničen, te neće biti moguće zaprimati naknadne rezervacije vezova nakon navedenog datuma.
12.2. U prijavi je obavezno navesti broj mobitela kormilara. Sudionici regate će biti dodani u WhatsApp grupu regate u koju će biti dostavljen i key link na ulaznu i izlaznu rampu u JK Split.
12.3. Dodatne informacije možete dobiti putem e-maila: raceoffice@jk-split.hr ili na broj mobitela: +385 99 386 8201 (Regatni ured Jedriličarskog kluba Split).
13. FEŠTA OD BRONZINA
13.1. Prijavu je potrebno ispuniti na web stranici https://jk-split.hr/regate/kkz i to najkasnije do utorka  08.09.2026., do 24:00 h.
13.2. Sudjeluju maksimalno 4 ekipe prema redoslijedu prijava. Ekipu čine najmanje 3, a najviše 5 članova.
13.3. Sve ekipe dobivaju iste sastojke, te je potrebno skuhati isto jelo, a koje će ekipe definirati prema osiguranoj hrani.
13.4. Vrijeme za pripremu i kuhanje je 2 sata. Organizator može na licu mjestu korigirati vrijeme za kuhanje.
13.5. Sve ekipe Fešte od bronzina dobivaju nagradu., a svaki natjecatelj dobiva po majicu 19. Kupa Kaštelanskog zaljeva, te dodatnu majicu sa klupskim obilježjima JK Split. Najbolja ekipa prema ocjenama publike dobiva nagradu

